**Odpoveď na žiadosť o vysvetlenie súťažných podkladov.**

**Žiadosť o vysvetlenie č. 1**

Doručené: 05.12.2025 Zodpovedané: 09.12.2025

Žiadame Vás o vysvetlenie informácií potrebných na vypracovanie a predloženie žiadosti o účasť na zaradenie do DNS s názvom „DNS Edukačné publikácie pre školy“:

Otázka č. 1

Rozumieme tomu správne, že žiadosť o účasť má okrem dokladov na preukázane podmienok účasti týkajúcich sa osobného postavenia podľa § 32 ods. 1-5 zákona (*ako uvádzate v prílohe č. 3 SP Podmienky účasti*) obsahovať už len Čestné vyhlásenie záujemcu vo formáte .pdf o tom, že doklady, dokumenty a vyhlásenia predložené elektronicky v žiadosti o účasť záujemcu, sú zhodné s originálnymi dokladmi, dokumentmi a vyhláseniami podľa vzoru **uvedeného v prílohe č. 4 týchto súťažných podkladov** a **prehlásenia podľa Prílohy č. 5 – Žiadosť o účasť v DNS.** Poprosíme uviesť jednoznačný a prehľadný obsah čo má kompletná žiadosť o účasť obsahovať.

Odpoveď č. 1:

Tak, ako je uvedené v otázke č. 1, záujemca okrem dokladov na preukázane podmienok účasti týkajúcich sa osobného postavenia podľa § 32 ods. 1-5 zákona (ako je uvedené v prílohe č. 3 SP Podmienky účasti) predkladá žiadosť o účasť v DNS podľa Prílohy č. 5, čestné vyhlásenie podľa Prílohy č. 4 a v zmysle odpovede na otázku č. 2 aj čestné vyhlásenie o neaplikovateľnosti sankcií podľa Prílohy č. 7.

Otázka č. 2:

Má záujemca v rámci žiadosti o účasť **predkladať aj Prílohu č. 7** – Čestné vyhlásenie k neaplikovateľnosti sankcií, nakoľko táto požiadavka sa, podľa nášho názoru, nikde v súťažných podkladoch nenachádza?

Odpoveď č. 2:

Čestné vyhlásenie o neaplikovateľnosti sankcií vychádza z právne záväzných sankčných nariadení EÚ, predovšetkým z nariadenia 833/2014 a jeho neskorších doplnkov, napríklad 2022/576, ktoré zakazujú zadávať alebo plniť verejné zákazky subjektom s ruskou účasti nad definované limity; a princípov verejného obstarávania (transparentnosť, rovnaké zaobchádzanie), ktoré umožňujú verejnému obstarávateľovi overiť, že ponuka spĺňa podmienky sankcií — pričom čestné vyhlásenie je uznávaným a praktickým nástrojom overenia.

V zmysle metodického usmernenia č. 11148-5000/2023 týkajúceho sa správneho postupu verejného obstarávateľa v kontexte všeobecne záväzných právnych predpisov upravujúcich reštriktívne opatrenia s ohľadom na konanie Ruskej federácie narúšajúce alebo ohrozujúce územnú celistvosť, zvrchovanosť a nezávislosť Ukrajiny: *„V zmysle § 40 ods. 1 zákona o verejnom obstarávaní, cit.: „Verejný obstarávateľ posudzuje splnenie podmienok účasti vo verejnom obstarávaní v súlade s dokumentmi potrebnými na vypracovanie ponuky, návrhu alebo na preukázanie splnenia podmienok účasti. Ak sú podmienky účasti uvedené vo viacerých dokumentoch podľa prvej vety, nesmú byť ustanovené vo vzájomnom rozpore.“*

*Toto všeobecné pravidlo uvedené v predchádzajúcom odseku by malo byť aplikované aj vo vzťahu k posúdeniu skutočnosti, či sa na účastníka verejného obstarávania uplatnia príslušné sankčné mechanizmy. Verejný obstarávateľ by tak mal pri takomto posudzovaní vychádzať z dokumentov, ktoré sú uvedené v ponuke uchádzača, resp. z tých, ktoré má k dispozícii.1 Ako uvádzate vo Vašej žiadosti, malo by ísť najmä o informácie uvedené v registri partnerov verejného sektora, tuzemskom alebo zahraničnom obchodnom alebo živnostenskom registri a pod. Verejný obstarávateľ môže na tento účel použiť inštitút vysvetlenia upravený v § 40 ods. 4 zákona o verejnom obstarávaní, v zmysle ktorého písomne požiada uchádzača o vysvetlenie alebo doplnenie predložených dokladov, ak z predložených dokladov nemožno posúdiť ich platnosť alebo splnenie podmienky účasti. Sme toho názoru, že v tejto súvislosti sa subsidiárne uplatní aj ustanovenie uvedené v druhej vete predmetného § 40 ods. 4, cit.: „Verejný obstarávateľ alebo obstarávateľ môže v súvislosti s dôvodom na vylúčenie podľa odseku 6 písomne požiadať uchádzača alebo záujemcu o vysvetlenie.“, nakoľko v nadväznosti na ustanovenie uvedené v § 40 ods. 6 písm. h)2 zákona o verejnom obstarávaní, ak na výzvu podľa § 40 ods. 4 neodpovie, môže verejný obstarávateľ takéhoto uchádzača z verejného obstarávania vylúčiť. Rovnako by sa v obdobnom prípade dalo aplikovať aj ustanovenie uvedené v § 40 ods. 6 písm. c)3 zákona o verejnom obstarávaní.“*

V zmysle vyššie uvedeného verejný obstarávateľ požaduje, aby v rámci dokladov preukazujúcich splnenie podmienok účasti bolo predložené aj vyplnené a podpísané čestné vyhlásenie o neaplikovateľnosti sankcií podľa Prílohy č. 7.

Otázka č. 3:

Ak je odpoveď na otázku č. 2 kladná, žiadame verejného obstarávateľa, aby opravil prílohu č. 7 tak, aby sa týkala záujemcu a nie uchádzača.

Odpoveď č. 3:

Verejný obstarávateľ upravil znenie Prílohy č. 7 a nahradil pôvodný dokument aktualizovaným dokumentom Priloha c 7 Vyhlasenie\_neaplikovatelnost\_sankcii\_DNS Edukacne publikacie AKTUALIZ.doc

Otázka č. 4:

**Príloha č. 5 - Žiadosť o účasť v DNS** obsahuje na strane č. 2 „Vyhlásenie uchádzača“ – ak má byť toto vyhlásenie súčasťou žiadosti o účasť, žiadame o jeho úpravu tak, aby sa týkalo záujemcu a nie uchádzača.

Odpoveď č. 4:

Verejný obstarávateľ upravil znenie Prílohy č. 5 a nahradil pôvodný dokument aktualizovaným dokumentom Priloha c 5 Ziadost o ucast v DNS Edukacne publikacie AKTUALIZ.doc

Otázka č. 5

Žiadame o opravu posledného bodu „Vyhlásenia uchádzača“ na strane 2 **Prílohy č. 5 - Žiadosť o účasť v DNS** nasledovne:

Pôvodný text: *„predkladám iba jednu žiadosť a nie som členom skupiny dodávateľov, ktorá ako iný uchádzač predkladá žiadosť.“*

sa nahrádza textom: *„predkladám iba jednu žiadosť“*

**Odôvodnenie:** Vyššie uvedené znenie prehlásenia, ktoré žiadame opraviť, je určené v rozpore so zákonom o verejnom obstarávaní a právom EÚ (najmä s judikatúrou SD EÚ – napr. rozsudky C-538/07 a C-531/16), keďže vytvára nevyvrátiteľnú domnienku kolúzie vo verejnom obstarávaní pokiaľ uchádzač predložil žiadosť o účasť samostatne a zároveň ako člen skupiny dodávateľov.

Podľa § 49 ods. 6 zákona:

*„****Uchádzač môže predložiť len jednu ponuku.*** *Ak uchádzač v lehote na predkladanie ponúk predloží viac ponúk, verejný obstarávateľ alebo obstarávateľ prihliada len na ponuku, ktorá bola predložená ako posledná a na ostatné ponuky hľadí rovnako ako na ponuky, ktoré boli predložené po lehote na predkladanie ponúk.“*

Pôvodné znenie § 49 ods. 6 zákona:

*„Uchádzač môže predložiť iba jednu ponuku.* ***Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku****. Verejný obstarávateľ alebo obstarávateľ vylúči uchádzača, ktorý je súčasne členom skupiny dodávateľov.“*

**bolo zmenené Zákonom č. 395/2021 Z. z. súčinnosťou od 31.3.2022.**

Pozn.: Podľa § 49 ods. 8 zákona: *„Ustanovenia odsekov 1 až 7 sa primerane použijú aj na predkladanie žiadostí o účasť.“*

Odpoveď č. 5:

Verejný obstarávateľ upravil znenie Prílohy č. 5 a nahradil pôvodný dokument aktualizovaným dokumentom Priloha c 5 Ziadost o ucast v DNS Edukacne publikacie AKTUALIZ.doc